**Նախագիծ 8**

**ՈՐՈՇՈՒՄ N -Ա  
<<\_\_\_>> \_\_\_\_\_\_\_\_\_\_\_ 2019թ.**

ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ԳՈՒՅՔԸ` ԵՂԵԳ ԳՅՈՒՂԻ 4-ՐԴ ՓՈՂՈՑ, ԹԻՎ 9 ՀԱՍՑԵՈՒՄ ԳՏՆՎՈՂ ԲՆԱԿԵԼԻ ՏՈՒՆԸ 0.2543 ՀԱ ՄԱԿԵՐԵՍՈՎ ՀՈՂԱՄԱՍՈՎ ԱՆՀԱՏՈՒՅՑ /ՆՎԻՐԱՏՎՈՒԹՅԱՆ ԿԱՐԳՈՎ/ ՕՏԱՐԵԼՈՒ ՄԱՍԻՆ

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 21)-րդ կետով, Հայաստանի Հանրապետության քաղաքացիական օրենսգրքի 594-րդ հոդվածի 1-ին կետով, «Անշարժ գույքի գնահատման գործունեության մասին» ՀՀ օրենքի 8-րդ հոդվածի 1-ին կետով, հիմք ընդունելով ՀՀ Սյունիքի մարզի Եղեգի գյուղական համայնքի ավագանու 2010 թվականի դեկտեմբերի 13-ի թիվ 24-Ա որոշումը, թիվ ԱԲ 106961 մահվան վկայականը և հաշվի առնելով համայնքի ղեկավարի առաջարկությունը, *համայնքի ավագանին* *ո ր ո շ ու մ է.*

1. Համայնքային սեփականություն հանդիսացող գույքը, Կապան համայնքի Եղեգ գյուղի 4-րդ փողոց, թիվ 9 հասցեում գտնվող բնակելի տունը 0.2543 հա մակերեսով հողամասով (անշարժ գույքի նկատմամբ իրավունքների պետական գրանցման վկայական թիվ 2762477, հողամասի ծածկագիր՝ 09-033-0004-0003, նպատակային նշանակությունը` բնակավայրերի հողեր, գործառական նշանակությունը` բնակելի կառուցապատման,) անհատույց /նվիրատվության կարգով/ օտարել այն զբաղեցնող և փաստացի տիրապետող անձանց`

Արսեն Ռոմիկի Ստեփանյանին

Ամալյա Ռոմիկի Անդրեասյանին

Գագիկ Արսենի Ստեփանյանին

Գոռ Արսենի Ստեփանյանին:

1. Առաջարկել նվիրառուներին՝ ապահովել սեփականության իրավունքի պետական գրանցման համար անհրաժեշտ գործառույթների և դրանց հետ կապված ծախսերի կատարումը:
2. Սույն որոշումից բխող գործառույթներն իրականացնել ՀՀ օրենսդրությամբ սահմանված կարգով:

ՀԻՄՆԱՎՈՐՈՒՄ

«ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ԳՈՒՅՔԸ` ԵՂԵԳ ԳՅՈՒՂԻ 4-ՐԴ ՓՈՂՈՑ, ԹԻՎ 9 ՀԱՍՑԵՈՒՄ ԳՏՆՎՈՂ ԲՆԱԿԵԼԻ ՏՈՒՆԸ 0.2543 ՀԱ ՄԱԿԵՐԵՍՈՎ ՀՈՂԱՄԱՍՈՎ ԱՆՀԱՏՈՒՅՑ /ՆՎԻՐԱՏՎՈՒԹՅԱՆ ԿԱՐԳՈՎ/ ՕՏԱՐԵԼՈՒ ՄԱՍԻՆ» ԿԱՊԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

Նշված բնակելի տունը դեռևս 2010 թվականից Եղեգ գյուղի ավագանու որոշմամբ հատկացված է եղել Արսեն Ստեփանյանի մորը՝ Ռոզա Զաքարյանին, ով մահացել է 2013թ., չհասցնելով կատարել պետական գրանցում: Այդ ժամանակից մինչ այժմ Ա. Ստեփանյանի ընտանիքը շարունակել է օգտագործել բնակելի տունը իր հողամասով: Համայնքի ղեկավարին ուղղված դիմումով քաղաքացին խնդրել է բնակելի տունը նվիրատվությամբ օտարել իր ընտանիքին:

Նախագծի ընդունման նպատակն է բավարարել քաղաքացու խնդրանքը:

ՏԵՂԵԿԱՆՔ

«ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ԳՈՒՅՔԸ` ԵՂԵԳ ԳՅՈՒՂԻ 4-ՐԴ ՓՈՂՈՑ, ԹԻՎ 9 ՀԱՍՑԵՈՒՄ ԳՏՆՎՈՂ ԲՆԱԿԵԼԻ ՏՈՒՆԸ 0.2543 ՀԱ ՄԱԿԵՐԵՍՈՎ ՀՈՂԱՄԱՍՈՎ ԱՆՀԱՏՈՒՅՑ /ՆՎԻՐԱՏՎՈՒԹՅԱՆ ԿԱՐԳՈՎ/ ՕՏԱՐԵԼՈՒ ՄԱՍԻՆ» ԿԱՊԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԿԱՊԱՆ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ

Կապան համայնքի ավագանու որոշման նշված նախագծի ընդունման կապակցությամբ Կապան համայնքի բյուջեում եկամուտների ավելացում կամ նվազեցում չի նախատեսվում: